Imir melmi isellek ad neṭṭef imirntakit ad as-d-nesɛeddi iɣunam, iɣunam sdaxel-is, yiwen ad t-id-tesɛeddiḍ s lǧiha n ufella; yiwet. Wayeḍ ad t-id-tesɛeddiḍ ɣer yixef n wadda, imir ad nernu win n tlemmast, llan sebɛa n yiɣunam, sebɛa n yiɣunam i yettawi uẓeṭṭa-agi, imir melmi i nexdem wid-ak, ad nernu ifeggagen, afeggag n wadda, afeggag n ufella, winna n wadda ad neqqen ɣer-s aɣanim-nni ad d-iɛeddi akk diɣ s lxiḍ ad teqneḍ alkelli ad t-id-tciddeḍ, winna n ufella ad yettel kan fellas lxiḍnni, ad d-awiḍ imir tilawin ara ijebden, ad jebdent qebbelt, ad jebdent, ad t-tjebdeḍ mliḥ, kra ad ṭfent afeggag n wadda kra ad ṭfent afeggag n ufella, ad jebdent, snat snat ad ṭfent iɣunam ad tt-awint akka, ad tt-awint akka ad ɛeddint akk ɣef uzeṭṭa-nni talemmast i wakken ad yefreq ad yesɛu wustu-nni akk ad d-iṣbeḥ yexdem akkagi, yefreq, imir mi i t-selkeḍ s ṣeḥḥa d lehna imir, ad tawiḍ ad tɛelqeḍ; neqqar-asent tirigliwin, tirigliwin ad aten-tɛelqeḍ ad aten-ncid ɣer sqef aya iɛeddan, tirigliwin ɣer 76